Document ID: /roh_data/filtered/fineweb-2-filterrobots_roh.jsonl.gz/55065

Dapi dus onns va Anna Erhard sias atgnas vias, ha fatg midada da Basilea a Berlin e spert vala ella sco artista cun talent e bunas vistas da far carriera. Uss preschenta ella ses album da debut «Short Cut», in’ovra cun chanzuns da indie-pop, finas e subtilas – che cuntegnan però tuttina ina purziun grugliezza – ed ins senta che sias chanzun èn naschidas en la gronda citad nua ch’ella survegn blera inspiraziun. Per Anna Erhard in grond pass enavant e nus essan persvadì d’udir anc bler dal bun da l’artista da Cuira.
Mx3 – tuts per in
L'unitad fa la forza! Ils quatter radios SRF3, Couleur 3, Rete Tre e RTR scuvran e promovan mais per mais ina nova chanzun svizra. Las redacziuns da musica da RTR, RSI, RTS e SRF preschentan communablamain musica ch'ha attratg l'attenziun da las redacziuns. E quai exclusivamain per chanzuns, ch'èn da chattar sin mx3.ch,, il link avra en ina nova fanestra